Tirelo ye ke ya batšofadi ba ba nyakago tlhokomelo ya diiri tše 24 legaeng la batšofadi.
Ke mang yo a ka dirago kgopelo?
Batšofadi ba ba nyakago tlhokomelo ya ka mehla legaeng la batšofadi.
Batho ba ba amogelago tšhelete ya batšofadi.
Basadi ba ba nago le mengwaga ye 60 le go feta, le banna ba ba nago le mengwaga ye 65 le go feta.
Tlatša fomo ya kgopelo legaeng la batšofadi la kgauswi le wena.
Ba bontšhe pukwana ya gago ya boitsebišo ya Afrika-Borwa.
O tlo lekolwa go ya ka tlhahlobo ye e beilwego go bona ge e le gore o swanetšwe ke go dula legaeng la batšofadi le sabsiti.
Ge kgopelo ya gago e atlegile o tlo swanela ke go saenela tumellano le legae la batšofadi pele o ka thoma go dula go lona.
Ge kgopelo ya gago e se ya amogelwa, o ka dira boipelaetšo mo nakong ya matšatši a 90 go Tona ya Tlhabollo ya Leago goba Molekgotlaphethiši.
Go ka tšea matšatši a 35 go šomana le kgopelo ya gago. Nako ye e tlogo tšewa e laolwa ke gore go na le batho ba bakae bao ba lego lenaneong la bao ba dirilego kgopelo.
Tefo e laolwa ke legae la batšofadi.